Source: http://luhanka.fi/poytakirjat.php?poytakirja_id=447
Timestamp: 2017-03-26 05:19:42+00:00
Document Index: 24941488

Matched Legal Cases: ['kko ', 'kko ', 'kko ', 'kko ', '§35', '§ 35', 'kko ']

Kunnanhallitus 20.2.2017
24 Kunnanvaltuuston puheenjohtajan sekä I ja II varapuheenjohtajan vaali
25 Talousarviolainan nostaminen
26 Lausunto Keski-Suomen pelastuslaitoksen palvelutasopäätöksen voimassa-oloajan jatkamisesta
27 Luhangan vesi- ja viemärilaitoksen yhtiöittäminen
28 Kunnanhallitukselle saapunut posti
Edellä mainitusta muutoksesta johtuen kuntavaalit toimitetaan sunnuntaina 9.4.2017 ja ennakkoäänestys kotimaassa 29.3. – 4.4.2017. Kuntavaaliuudistuksesta johtuen kunnanvaltuuston toimikauden siirtyminen alkavaksi kesäkuussa vaikuttaa muutoksena vaalikaudelle 2013 – 2016 valitun valtuuston sekä sen valitsemien toimielinten toimikauteen. Lokakuussa 2012 valittu valtuusto jatkaa toimikauttaan 31.5.2017 saakka ja valtuuston sekä kunnanhallituksen valitsemat toimielimet jatkavat toimikauttaan siihen asti kunnes uudet toimielimet on valittu. Kunnanjohtajan ehdotus:
KUNNANVALTUUSTON PUHEENJOHTAJAN SEKÄ I JA II VARAPUHEENJOHTAJAN VAALI
Kunnanhallitus merkitsi kokouksessaan 2.1.2017 tiedoksi kunnanvaltuuston toimi-kauden jatkumisen 31.5.2017 saakka sekä valtuuston ja hallitusten valitsemien toimielimien toimikaudet siihen saakka kunnes uusi valtuusto ja sen alainen hallitus ovat valinneet uudet toimielimet.
Kunnanvaltuusto on valinnut päätöksellään kvalt 3 § /13.1.2015 puheenjohtajiston vuosille 2015-2016. Kunnanjohtajan ehdotus:
TARJOUS TALOUSARVIOLAINASTA
Talousarviolainasta on pyydetty tarjoukset Kuntarahoitus Oyj:ltä sekä tämän lisäksi paikalliselta pankilta. Tarjoukset on pyydetty 13.1.2017 mennessä. Kunnanjohtajan ehdotus:
Saapunut tarjous esitellään kokouksessa ja annetaan päätösehdotus tarjouksen hyväksymisestä ja korkoindikaatiosta.
Kunnanhallituksen puheenjohtaja Tuomo Kärnä ja Pirkko Vilkman jääväsivät itsensä tämän asian kohdalla ja poistuivat kokoushuoneesta asian käsittelyn ajaksi.
Kunnanhallituksen varapuheenjohtaja Kimmo Laine oli poissa kokouksesta. Kokous päätti kunnanhallituksen vanhimman jäsenen Pirkko Sieväsen johdolla valita kokoukselle tilapäisen puheenjohtajan.
Tilapäiseksi puheenjohtajaksi valittiin Pirkko Sievänen.
Kunnanhallitukselle oli saapunut Kuntarahoitus Oyj:n lainatarjous sekä Luhangan Osuuspankin ilmoitus, jonka mukaan se ei jätä lainatarjousta.
Kunnanhallitukselle esiteltiin Kuntarahoitus Oyj:n lainatarjous 1 100 000,00 €:n lainasta lainaehtoineen sekä Suomen Pankin julkaisema taulukko euribor- koroista pvm 12.1.2017. Lisäksi kunnanjohtaja ilmoitti kunnan käytössä olevat viitekorot aikaisemmin nostetuissa lainoissa.
Kunnanhallitus hyväksyy Kuntarahoitus Oyj:n lainatarjouksen 1 100 000,00 € tarjouksessa mainituin ehdoin , laina-aika on 22 vuotta ja lainan korko sidotaan 6 kuukauden euribor-viitekorkoon lisättynä tarjouksessa mainitulla marginaalilla. Kunnanjohtajalle annetaan valtuudet lainan nostamiseen yhdessä tai useammassa erässä.
Liitteet: Kuntarahoitus Oyj, tarjous 10.1.2017
Luhangan Osuuspankki, ilmoitus 4.1.2017
Khall 25 §
Kunnanhallitus on hyväksynyt Kuntarahoitus Oyj:n lainatarjouksen ja kunnanvaltuuston talousarviolainaa koskeva päätös pvm 24.11.2016/§35 on lainvoimainen. Päätöksessä lainan nosto on delegoitu kunnanhallitukselle. Kunnanjohtaja on ilmoittanut Kuntarahoitus Oyj:lle, että laina nostetaan yhdessä erässä 7.3.2017. Laina-asiakirjat tulee palauttaa 27.2.2017 mennessä. Lainan korko ja laina-aika ovat päätöksen mukaisia. Laina voidaan kokonaan tai osittain maksaa ennenaikaisesti takaisin.
Kunnanvaltuuston päätöksen 24.11.2016 § 35 lainvoimaisuustodistus
Kopio laina-asiakirjoista
Kunnanhallitukselle merkitään tiedoksi talousarviolainan nosto päätöksen mukaisesti. Velkakirja allekirjoitetaan ao. johtosäännön allekirjoitusvaltuuksien mukaisesti. Päätös:
Kunnanhallituksen puheenjohtaja ja kunnanjohtaja allekirjoittivat velkakirjat. Allekirjoituksen todistajina olivat Martti Markkanen ja Pirkko Vilkman.
LAUSUNTO KESKI-SUOMEN PELASTUSLAITOKSEN PALVELUTASOPÄÄTÖKSEN VOIMASSAOLON JATKAMISESTA
Khall 26 §
Kuntaan toimitetun pelastuslaitoksen lausuntopyynnön mukaan, Keski-Suomen pelastuslaitos esittää alueensa kunnille, että palvelutasopäätöksen 2013-2016 voimassaoloaikaa jatkettaisiin siihen saakka kunnes uusi maakunta on tehnyt uuden palvelutasopäätöksen. Lausunto on pyydetty 6.3.2017 mennessä.
Lausuntopyynnön mukaan sisäministeriö on suositellut palvelutasopäätösten voimassaoloajan pidentämistä (liite 1).
Pelastuslaitos toteaa edelleen, että se on suorittanut vuonna 2016 riskien arvioinnin. Riskien arvioinnin tuloksena on merkitty 1.1.2017 muuttuneet riskiruudut (28 kpl, liite 2). Ilmoituksen mukaan riskimuutokset eivät aiheuta muutoksia paloasemaverkkoon. Lisäksi todetaan, että Suomen kansallisen riskiarvion 2015 uhkamallien Keski-Suomelle aiheutuvat riskit on arvioitu Keski-Suomen maakunnallisessa valmiussuunnitelmassa 2016. Pelastuslaitoksen operatiivisen johdon palvelutasokaudelle asetettujen palvelu-kohtaisten tavoitteiden toteutumisesta sekä toimintavalmiusajat taajamissa on esitetty liitteissä 3 ja 4.
Kunnanhallitus hyväksyy palvelutasopäätöksen voimassaoloajan jatkamisen Keski-Suomen pelastuslaitoksen esityksen mukaisesti.
Vesi- ja viemärilaitoksen toiminnan järjestäminen kuuluu kunnan perustehtäviin. Kunnan vesihuollon talous ja toiminta on tähän asti järjestetty laskennallisesti eriytettynä kunnan toimintana. Monet kunnat ovat perustaneet erillisen yhtiön hoitamaan kunnan vesihuoltoa. Vesihuoltolaki määrää, että vesimaksujen on oltava riittävän suuret kattaakseen toiminnasta aiheutuvat kulut. Tämän lisäksi maksuissa pitää olla varaa poistojen kattamiseen. Nykyisenkaltainen toiminnan laskennallinen eriyttäminen tulisi vähintäänkin muuttaa kirjanpidolliseksi tase-yksiköksi, missä tasejatkuvuus toteutuu. Käytännössä tällainen muutos lähenee jo vesihuollon osakeyhtiömuotoista täydellistä eriyttämistä. Sinänsä kunnan taseessa olevan yksikön etuna on kunnan yhdyskuntatekniikan eri toimintojen sijoittuminen samaan organisaatioon, jolloin kokonaisuuden hallinta on sujuvaa. Yhdyskuntatekniikan rakentamisen yhteydessä rakennetaan samanaikaisesti tiet ja vesihuolto, joten myös vesihuollon rakentamisen osalta sen sijoittuminen kuntaorganisaatioon on perusteltua. Vesihuoltolaitoksen toiminnan perustuessa täyskatteelliseen kaikki kulut kattavaan talouteen, tulisi vesihuoltolaitoksen laskennallisesti eriytettynä, kirjanpidollisena taseyksikkönä tai erillisenä yhtiönä kyetä lunastamaan rakennetut verkostot itselleen niiden valmistumisen jälkeen.
Luhankaan perustettava vesihuoltoyhtiö, tulisi ensi vaiheessa olemaan Luhangan kunnan 100 %:sti omistama tytäryhtiö ja kunnan nimeämä yhtiön hallitus tekisi keskeiset päätökset liittyen veden hinnoitteluun sekä yhtiön toimintaan ja talouteen. Myöhemmin saattaisi olla myös mahdollista omistuksen laajentaminen. Liikevaihdoltaan ja asiakasmäärältään Luhangan yhtiöstä tulisi todennäköisesti valtakunnan pienin vesihuollon yhtiö, joka siitä johtuen tulisi myös toimintansa osalta tukeutumaan vahvasti kuntaan. Perustettavalle yhtiölle siirrettävä omaisuus käsittää kunnan tilinpäätöksessä 31.12.2016 laskennallisesti eriytetyn vesi- ja viemärilaitoksen käyttöomaisuuden (kiinteät rakenteet ja laitteet) arvon. Omaisuuden siirto perustettavan yhtiön omaan pääomaan toteutuisi apporttina, jonka lisäksi kunnan olisi perusteltua sijoittaa yhtiöön riittävä käyttöpääoma ja osakepääoma, jonka vähimmäismäärä on 2500 €. Yhtiössä tullaan soveltamaan vesi- ja viemäriverkoston osalta 30 vuoden poistoaikaa nykyisen menojäännöspoistojen sijaan verohallinnon suositusten mukaan. Käyttöomaisuuden siirron yhteydessä joudutaan arvioimaan vesihuoltoverkoston tekninen käyttöikä, joka tulee muodostamaan yhtiön avaavan taseen poistopohjan vesihuoltoverkoston osalta.
Verotuksen osalta todetaan muutoksena, että osakeyhtiöt suorittavat veroa tuloksestaan kulloinkin voimassaolevan yhteisöverokannan mukaan. Tällä hetkellä yhteisöverokanta on 20 %. Yhtiön talouden ja toiminnan osalta voidaan todeta, että perustettavan yhtiön keskeisin merkitys on vesihuollon talouden eriyttäminen selkeästi kunnan taloudesta. Tämä on merkityksellistä sikäli, että kirjanpidollinen taseyksikkö jouduttaisiin joka tapauksessa tekemään nykyisen laskennallisen eriyttämisen sijaan. Yhtiön vesihuollon liiketoiminnan ja välttämättömien hallinnon tukipalvelujen osalta yhtiö tukeutuu edelleen kunnan palveluihin.
Tarkasteltaessa kunnan konsernirakennetta eli yhtiöitä, joissa kunnalla on siis määräävä asema, voidaan todeta, että edellä mainituin kriteerein kunnan omistamat taloyhtiöt ja mahdollinen vesihuollon yhtiö eivät yhdessä muodosta liikevaihtovolyymiltaan sellaista kokonaisuutta, jonka yhteydessä voitaisiin todeta muodostuneen merkittävän konsernirakenteen. Tästä huolimatta perustettaessa luonteeltaan taloyhtiöistä olennaisesti poikkeava, lähtökohtaisesti liiketoimintaa harjoittava vesihuoltoyhtiö, tulee konsernitilin perustaminen ilmeisen tarpeelliseksi. Konsernitili joustavoittaa kunnan omistamien tytäryhteisöjen lyhytaikaisen rahoitustarpeen hoitamista. Lisäksi tytäryhteisöjen hallituksissa oleva kunnan edustaja voidaan nähdä valtuutuksensa lisäksi controller –asemassa olevana, jolloin tähän tehtävään ei erikseen välttämättä tarvitse valita henkilöä. Vesihuoltoyhtiön mahdollisen pitkäaikaisen luototuksen osalta voidaan todeta, että kunta yhtiön omistajana voi myöntää yhtiölle omavelkaisia takauksia ja tarvittaessa pääomittaa yhtiötä erilaisin rahoituskeinoin.
4. Luhangan kunta sijoittaa yhtiöön, sen omaksi pääomaksi, kunnan tilinpäätöksessä 31.12.2016 laskennallisesti eriytetyn vesi- ja viemärilaitoksen käyttöomaisuuden (kiinteät rakenteet ja laitteet) arvon sekä käyttöpääomana 25 000 € ja osakepääoman 2 500 €, jotka esitetään erikseen kunnan lisätalousarviossa vuodelle 2017 investointiohjelman kunnanhallituksen kohdassa. 5. Kunta perustaa konsernitilin, johon liittyvät kunnan määräysvallassa oleva osakeyhtiö-muotoiset taloyhtiöt sekä perustettava Luhangan Vesihuolto Oy.
Khall 28 §
Pykälät: 24, 25, 26, 27, 28